Den Vest-Sjællandske Avis, 1824-07-16
Lord Byrons Liig er ankommen til London og er udstillet til Skue; Liget var bragt dertil fra Messolongt i en Træekiste, som var omgivet med Jernbaand og som var paa alle Sider giennemboret og lagt i et stort Kar, som var fyldt med 180 Galloner Spiritus Vini, som strax blev kastet overbord saasnart Liget var kommet til London; Bladet Coureren siger, at Liebhabere have budt 1/2 Souverain for at faae noget deraf. Hans fraskildte Kone har forlangt, at see hans Liig; det skulde have været bisat i Vestminster Abbediet; men paa hans Søsters Begiering er det blevet nedlagt i en Familie-Grav. Efterat hans Liig er bragt til London er ogsaa hans Testamente blevet aabnet, som allerede var dateret den 29de Juli 1815, da han først havde været 6 Maaneder gift og Lady Byron blev erklæret for frugtsommelig, hans Søster Mistres Leigh bliver indsat til Arving for hele Resten af Arven; da der allerede er sørget for hans Gemahlinde ved en Ægteskabscontrakt. – Man læser nu i den Græske Avis, som udkommer i Messolongi, et Brev af 23de Januar dette Aar, som Lord Byron tilskrev Commandanten i Patras Jussuf Pascha, hvori han takkede for Friegivelsen af et Skib med nogle af hans Venner og Betientere ombord og som var taget af en Tyrkisk Fregat: Jeg takker Dem ikke, siger Lorden deri, fordi De har frigivet Skibet, thi da det førte neutralt Flag og stod under Engelsk Beskyttelse, saa havde De ingen Ret til at anholde det. Men jeg takker Dem for at De behandlede mine Venner med den største Artighed saalænge de vare i Deres Vold. Jeg har derfor formaaet den Græske Regiering til at løsgive fire Tyrkiske Fanger, som jeg sender Dem herved. Lorden sluttede sit Brev med en Anmodning om at behandle alle de Grækere med Menneskelighed, som endnu ere eller kunne komme i Musselmændenes Magt; da Krigens Rædsler allerede ere i sig selv store nok, end at man skulde tilføie en endnu større Strenghed til dem med koldt Blod. Den stolte Jussuf besvarede dette Brev. - Ligeledes læser man en Skrivelse fra Lord Byron af 30te November f.A., dateret fra Cephalonia til den Græske Regiering, hvori han paa det alvorligste advarer den imod de Uenigheder, som herske i Landet og siger: at Grækerne ikke kunne vente nogen Hielp, saalænge disse Uroeligheder vedvare. - Lord Stanhope, er kommen tilbage til England og har meddeelt gunstige Efterretninger om Grækenland; han tilstaaer vel, at Nationen har at kjæmpe med store Vanskeligheder; men han holder det dog for umuligt, at Tyrkerne kunne erholde nogen Fremgang, imod dem i dette Aar. – J Triest har man faaet private Breve fra Corfu af 14de Juni, som tale om et Nederlag, som Tyrkerne skulle have lidt ved Thermopylerne og tilføie at et heelt Corps paa 10,000 Mand under Kommando af Bekir Pascha skal aldeeles være oprevet. Denne Efterretning er vel usikker, men det er dog mærkeligt nok at den samme Efterretning er nu indløben baade fra Corfu og fra Semlin ogsaa er det mærkeligt, at den Østerrigske Jagttager, som denne Gang leverer Efterretninger fra Constantinopel af 10de Juni, ikke taler det allermindste omden Tyrkiske Landarmees Operationer og Stillinger. Derimod fortæller den: at Capudan Pascha har sat 2000 Mand i Land paa Negropont hvorved Blocaden for Carystos er bleven ophævet, hvorpaa han var afseilet til Salonich for at tage 5 til 6000 Albanere ombord. – Den Afdeeling af Flaaden, som var stationeret til Lepanto er afseilet til Alexandrien; en Afdeeling af den Ægyptiske Flaade med Landgangstropper ombord skal være ankommen til Rhodus og har den Agent ombord, som Sultanen havde afsendt til Vicekongen af Ægypten. General Guilliminot er bleven modtaget af Porten paa en hæderfuld Maade. – Jbrahim Pascha, Vicekongen af Ægtens Søn er bleven udnævnt til Statholder paa Morea, ogsaa fra Alexandrien berettes at Paschaen vil fragte 150 Skibe for at overbringe Tropper til Morea. – Man forventer nu i Fyrstendom merne at Ordren vil blive ufortøvet givet til deres Rømning af de Tyrkiske Tropper. – De Engelske Skibe vedblive at blokere Algier og Stillingen der er endnu aldeles den samme.